《舟入茅夹子》
元代·张九思

暮色苍然至，明星落小山。篙声残石齿，人影入烟鬟。

泛梗沙鸥似，冲寒旅雁艰。吾生惭羽化，何计出尘寰。

作者简介：（1242—1302）大都宛平人，字子有。世祖至元二年，入备宿卫，侍太子真金，以工部尚书兼东宫都总管府事。十九年，高和尚、千户王著杀丞相阿合马。九思率宿卫平定事变，捕获著等。累拜中书平章事，加大司徒。